[{"text_idx": "#000002", "text": "Mae ein Bwrdd yn cynnwys 11 o bobl \u2013 y rhan fwyaf ohonynt wedi\u2019u hethol gan ein haelodau. Mae hefyd yn cynnwys ambell unigolyn sydd wedi\u2019i gyfethol o ganlyniad i\u2019w sgiliau arbenigol a\u2019i arbenigedd. Mae gan y Bwrdd un Pwyllgor \u2013 y Pwyllgor Risg ac Archwilio \u2013 sy\u2019n cynnwys pum aelod."}, {"text_idx": "#000004", "text": "Mae John yn gyfrifydd siartredig cymwysedig, ac mae wedi bod yn un o gyfarwyddwyr Williams Ross cyfyngedig yng Nghaerdydd ers deuddeng mlynedd. Mae wedi ymwneud yn broffesiynol a\u0302\u2019r gwaith o gynnig gwasanaethau sicrwydd, cyngor, cymorth a hyfforddiant yn y sector dielw, gan weithio gydag elusennau, undebau credyd a sefydliadau gwirfoddol eraill dros nifer o flynyddoedd."}, {"text_idx": "#000008", "text": "Ar hyn o bryd, rwy\u2019n gweithio i Nesta yn Y Lab, yn rheoli Arloesi i Arbed, sef rhaglen sy\u2019n cynorthwyo gwasanaethau cyhoeddus i fynd i\u2019r afael a\u0302 rhai o heriau mwyaf Cymru."}, {"text_idx": "#000010", "text": "Cyflwyno prosiect dylanwadol y Sefydliad Materion Cymreig \u2018Let\u2019s talk Cancer\u2019, a geisiodd argymhellion torfol i wella gofal canser yng Nghymru,\ngwaith allgymorth cynhwysiant digidol arbenigol ar gyfer Cymunedau 2.0 yn canolbwyntio ar greadigrwydd ac adrodd straeon,\ngwaith datblygu cymunedol ar gyfer Cymru Gynaliadwy i helpu i greu cymunedau cydnerth, a\ngwaith materion cyhoeddus a monitro polisi"}, {"text_idx": "#000011", "text": "Mae fy mywyd y tu allan i\u2019r swyddfa yr un mor brysur a diddorol a\u0302\u2019m gwaith dydd i ddydd; roeddwn yn un o aelodau sefydlu Ysgol Fasnach Caerdydd a helpodd bobl i \u2018gyfnewid\u2019 eitemau am wybodaeth a sgiliau, ac rwy\u2019n un o Gyfarwyddwyr Awr Cymru, sy\u2019n hyrwyddo defnydd o\u2019r Gymraeg ar-lein. Rwy\u2019n treulio\u2019r rhan fwyaf o\u2019m hamser sba\u0302r yn yr ardd ac yn gofalu am fy nghw\u0302n achub corgi."}, {"text_idx": "#000014", "text": "Roedd David Jenkins yn un o sylfaenwyr Cwmpas. Mae wedi bod yn aelod gweithgar o\u2019r Bwrdd Rheoli ers y cyfarfod cyntaf ym 1982, ac yn Gadeirydd Cwmpas er y 1990au cynnar."}, {"text_idx": "#000018", "text": "Mae gan Nigel brofiad o gefnogi cwmni\u0308au cydweithredol sy\u2019n eiddo i\u2019r gweithwyr, o\u2019i gyfnod fel trysorydd Cymdeithas Datblygu Cwmni\u0308au Cydweithredol Caerdydd a\u2019r Fro, ac mae wedi gwasanaethu ar Fwrdd Rheoli Cwmpas dros yr ychydig flynyddoedd diwethaf."}, {"text_idx": "#000020", "text": "Mae Ben yn Gyfarwyddwr yn Arup, wedi\u2019i leoli yng Nghaerdydd ac mae ganddo 20 mlynedd o brofiad o weithio gyda sefydliadau yn y sector cyhoeddus a phreifat ar brosiectau seilwaith a chynghori ar drafnidiaeth. Mae\u2019n arwain busnes Arup yng Nghymru ac ar hyn o bryd mae\u2019n gweithio gyda chleientiaid ledled Cymru, Gogledd Iwerddon a Lloegr. Mae Ben yn frwd dros ddatgloi potensial unigolion waeth beth fo\u2019u cefndir. Trwy ei yrfa waith mae wedi datblygu profiad o gychwyn/symudiad, rheoli cyfrifon elw a cholled, amrywiaeth, rheoli newid, arwain ti\u0302m, arweinyddiaeth strategol a datblygu busnes."}, {"text_idx": "#000021", "text": "Yn gwmni gwasanaethau proffesiynol byd-eang, mae gan Arup dros 400 o staff wedi\u2019u lleoli yng Nghymru a hanes o bron i 50 mlynedd yng Nghaerdydd. Fel cwmni sy\u2019n eiddo i\u2019r gweithwyr, mae Arup yn ymfalchi\u0308o yn eu cyfranogiad cymunedol a\u2019u cysylltiad a\u0302\u2019r cymdeithasau y maent yn eu gwasanaethu."}, {"text_idx": "#000023", "text": "Roedd Amanda yn cyfarwyddo, cynhyrchu ac uwch gynhyrchu ystod eang o raglenni ffeithiol i ddarlledwyr ar draws y byd cyn ffurfio ei chwmni ei hun yn 2012."}, {"text_idx": "#000031", "text": "Ariennir ein gwaith trwy gontractau a masnach, a thrwy i ni gael ein cefnogi gan amrywiaeth o arianwyr, gan gynnwys Llywodraeth Cymru, yr Undeb Ewropeaidd a Sefydliad y Nationwide."}]